ประจำเดือน มาปีละครั้ง นี้เกิดจากอะไรหรอคะ แต่มาทุกปีเลย อยากรู้ว่าเกิดจากอะไรคะ
สวัสดีค่ะ การมีประจำเดือนเพียงปีละ 1-2 ครั้ง ถือเป็นอาการที่ผิดปกติ โดยอาจเกิดจาก-โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ แต่ก็ไม่น่าทำให้ประจำเดือนขาดหายไปนานเป็นปี- ภาวะมีถุงน้ำจำนวนมากในรังไข่ เรียกว่า polycystic ovary syndrome (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป เป็นต้น นอกจากนี้ อาจเกิดจาก- มีเนื้องอกของต่อมใต้สมอง แต่ก็จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้น- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ- มีพังผืดเกิดขึ้นในมดลูกแนะนำว่าควรไปพบแพทย์เพื่อตรวจหาสาเหตุว่าเกิดจากอะไร จะได้รับการรักษาให้ประจำเดือนมาตามปกติค่ะ